היינריך הראשון, דוכס בראונשווייג-לינבורג

היינריך הראשון, דוכס בראונשווייג-לינבורג (בגרמנית: Heinrich I, Herzog zu Braunschweig und Lüneburg; 15 בספטמבר 1468 – 19 בפברואר 1532), היה הדוכס של דוכסות בראונשווייג-לינבורג בין השנים 1486–1520.

ביוגרפיה
היינריך נולד ב-15 בספטמבר 1468, לאוטו החמישי, דוכס בראונשווייג-לינבורג ולאנה מנסאו-דילנבורג, בתם של יוהאן הרביעי, רוזן נסאו-דילנבורג ומריה מלון-היינסברג. בשנת 1471 מת אביו, ומשום כך חזר סבו פרידריך השני, דוכס בראונשווייג-לינבורג לשלוט בדוכסות. בשנת 1478 מת סבו, ואמו אנה מנסאו-דילנבורג שלטה כעוצרת עד לבגרותו.

בשנת 1486 תפס היינריך את השלטון, והחל לשלוט לבדו. בשנת 1519 פרץ סכסוך הבישופות בהילדסהיים, וב-28 ביוני אותה שנה ניצח היינריך את אויביו בקרב זולטאו. אולם, קרל החמישי, קיסר האימפריה הרומית הקדושה, שנבחר זמן קצר קודם לכן, ואשר היינריך התנגד לבחירתו ותמך בפרנסואה הראשון, מלך צרפת, התערב בסכסוך והביס את היינריך שברח לגלות בצרפת. בשנת 1520 ויתר היינריך על שלטונו, ומסר אותו לבניו אוטו השישי, דוכס בראונשווייג-לינבורג וארנסט הראשון, דוכס בראונשווייג-לינבורג. בשנת 1527 בתחילת הרפורמציה הפרוטסטנטית ניסה היינריך לחזור לדוכסות בתמיכת מתנגדי הרפורמציה, אולם הובס על ידי בניו וחזר לצרפת. בשנת 1528 מתה אשתו מרגרטה מסקסוניה, דוכסית בראונשווייג-לינבורג, והיינריך התחתן שוב בנישואים מורגנטיים עם אנה פון קאמפה. בשנת 1530 התיר לו בנו אוטו השישי לחזור לדוכסות, ואכן היינריך שב לדוכסות והתגורר בלינבורג עד מותו ב-9 בפברואר 1532.

משפחתו
ב-27 בפברואר 1487 התחתן היינריך עם מרגרטה מסקסוניה, דוכסית בראונשווייג-לינבורג, בתם של ארנסט, הנסיך הבוחר מסקסוניה ואליזבת מבוואריה, ממנה היו לו 7 ילדים:
 אנה מבראונשווייג-לינבורג (1492).
 אליזבת מבראונשווייג-לינבורג, דוכסית חלרה (1494–1572), התחתנה עם קרל השני, דוכס חלרה.
 אוטו השישי, דוכס בראונשווייג-לינבורג (1495–1549).
 ארנסט הראשון, דוכס בראונשווייג-לינבורג (1497–1546).
 אפולוניה מבראונשווייג-לינבורג (1499–1571).
 אנה מבראונשווייג-לינבורג (1502–1568), התחתנה עם בארנים התשיעי, דוכס פומרניה.
 פרנץ, דוכס בראונשווייג-לינבורג (1508–1549).

 אילן יוחסין 

קישורים חיצוניים



 היינריך הראשון, דוכס בראונשווייג-לינבורג  בית ולף  נולד: 15 בספטמבר 1468 מת: 19 בפברואר 1532 פרידריך השני דוכסות בראונשווייג-לינבורג  נסיכות לינבורג  1486–1520 אוטו השישי  ארנסט הראשון

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1468
קטגוריה:נפטרים ב-1532